Apple-headset afprøvet af bestyrelsen

Det kombinerede VR og AR Apple-headset nærmer sog angiveligt en lancering. Bloombergs Mark Gurman, der har ret gode kilder hos Apple, skriver i sit seneste nyhedhedsbrev, at headsettet er blevet vist frem for selskabets bestyrelse.

En ret god indikation på, at headsettet er ved at være et færdigt produkt. Gurman skriver:

“Bestyrelsen samledes tidligere på måneden til sit kvartalsmøde, og et af de store emner på bordet var det kommende mixed-reality-headset. Virksomhedens otte direktører fik demoer af headsettet og havde mulighed for at prøve det af”.

Det stemmer ret godt overnes med rygterne fra en anden troværdig rygtesked, Ming-Chi Kuo. I i november sidste år påstod han, at det sagnomspundne Apple-headset vil blive præsenteret i fjerde kvartal i år.

Også rygter fra forsyningslinjen peger på, at produktet nærmer sig en lancering. I en artikel fra koreanske ET News hævdes det også, at produktet lanceres i år. Ifølge artiklen er der allerede blevet kørt ydelsestests på det nye Apple-headset, der rygtes at have M1-chippen ombord. Altså den samme, der sidder i nyere Mac-computere.

Apples ivrighed efter at få et VR-headset på marked skyldesangiveligt konkurrenternes store fokus på Metaverset. Nylige tal forudsiger, at der ved udgangen af 2022 vil være global efterspørgsel på op mod 14 millioner VR/AR-enheder. I 2021 var det tal bare 9,8 millioner.

Apple-headset afprøvet af bestyrelsen